nahid-hub/BLUGE-bengali-wikipedia-section-title-prediction huggingface dataset:
নিনা ফাশ ১৯২৪ সালের ২০শে এপ্রিল নেদারল্যান্ডসের জুইদ-হল্যান্ডের লাইডেনে জন্মগ্রহণ করেন। তার জন্মনাম নিনা কনসুয়েলো মদ ফক। তার পিতা ডার্ক ফক ছিলেন ওলন্দাজ ধ্রুপদী সঙ্গীত নির্দেশক এবং মাতা কনসুয়েলো ফ্লোয়ার্টন ছিলেন মার্কিন অভিনেত্রী ও গায়িকা। তার শিশু অবস্থায় তার পিতামাতার বিবাহবিচ্ছেদ হয়। তিনি তার মায়ের সাথে মার্কিন যুক্তরাষ্ট্রে চলে যান এবং নিউ ইয়র্ক সিটিতে স্থায়ীভাবে বসবাস করেন। ফাশ বেড়ে ওঠতে থাকলে তার মাতা তার শৈল্পিক প্রতিভায় উৎসাহ দেন। তিনি পিয়ানো বাজানো শিখেন এবং চিত্রাঙ্কন পছন্দ করতেন, কিন্তু অভিনয়ে সবচেয়ে বেশি আগ্রহী ছিলেন। লিংকন স্কুল থেকে পাস করার পর ফাশ আমেরিকান একাডেমি অব ড্রামাটিক আর্টসে ভর্তি হন এবং লি স্ট্রাসবার্গ ও স্টেলা অ্যাডলারের নিকট থেকে পদ্ধতিগত অভিনয়ের কৌশল লব্ধ করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. কর্মজীবন
titleC. প্রারম্ভিক জীবন
titleD. মৃত্যু
উত্তর: titleC
১৯২৯ সালে টেস্ট ক্রিকেট থেকে অবসর নেয়ার সময় তার ব্যাটিং গড় ছিল ৫৫.০০। ২০ বা ততোধিক ইনিংস সম্পন্নকারী খেলোয়াড়দের মধ্যে তার এ ব্যাটিং গড়ের তালিকায় তার অবস্থান সপ্তদশ।

১৯৩৫ সালে ৪৬ বছর বয়সে পুণরায় আঘাতের কারণে খেলা থেকে দূরে থাকেন ও কদাচিৎ তাকে খেলার মাঠে দেখা যেতো। পরের বছরই শৌখিন ক্রিকেটার হিসেবে অংশ নেন ও কেবলমাত্র দুইটি খেলায় তাকে দেখা যায়। এরপর তিনি ব্যবসায়ের দিকে ঝুঁকে পড়েন। বেশ কয়েক বছর ওয়েলসে বসবাসের পর ৫ মে, ১৯৬২ তারিখে ডেনবিগশায়ারের রোস-অন-সী এলাকায় আর্নেস্ট টিল্ডসলের দেহাবসান ঘটে। ইয়র্কশায়ার ও ইংরেজ ক্রিকেটার মাইকেল ভন সম্পর্কে তার আত্মীয়।

সঠিক অনুচ্ছেদ শিরোনাম কোনটি?
titleA. অবসর
titleB. সম্মাননা
titleC. প্রারম্ভিক জীবন
titleD. খেলোয়াড়ী জীবন
উত্তর: titleA
বেলোয়ানিস ১৯১৫ সালে গ্রিস দেশের আমালিয়াদা'তে জন্মগ্রহণ করেন। তার পরিবার তুলনামূলক ভাবে অবস্থাপন্ন ছিলনা। তিনি অ্যাথেন্স এ আইন পড়তে যান। এথেন্স বিশ্ববিদ্যালয়ে পড়াকালীন কমিউনিস্ট ইউথ অফ গ্রীস নামক ছাত্র সংগঠনের সংগে যুক্ত হন। গ্রীস কমিউনিস্ট পার্টির সদস্যপদ পান ১৯৩৪ সালে। বিপ্লবাত্মক কাজকর্মের জন্যে লোয়ানিস মেটাজাসের শাসনের সময় তিনি গ্রেপ্তার হন। আইন পাঠ সম্পন্ন হওয়ার আগে বন্দী করে তাকে আক্রোনাপোলিয়া জেলখানায় পাঠানো হয়।

সঠিক অনুচ্ছেদ শিরোনাম কোনটি?
titleA. সাহিত্য
titleB. বিপ্লবী কর্মকান্ড
titleC. বিচার ও মৃত্যু
titleD. প্রারম্ভিক জীবন
উত্তর: titleD
"ব্ল্যাক প্যান্থার" ওয়াল্ট ডিজনি স্টুডিওজ হোম এন্টারটেইমেন্ট দ্বারা ৮ম মে, ২০১৮-তে ডিজিটাল ডাউনলোডে এবং মে মাসের ১৫ তারিখে আল্ট্রা এচডি ব্লু-রে, ব্লু-রে এবং ডিভিডিতে মুক্তি দেওয়া হয়। ডিজিটাল এবং ব্লু-রে মুক্তিতে রয়েছে বহু অধিবৃত্তি বৈশিষ্ট্য: দৃশের পিছনের পর্বগুলো, অডিও ভাষ্য, বাদ দিয়ে দেওয়া দৃশ্য, একটি বিব্রত রীল, "অ্যান্ট-ম্যান এন্ড দ্য ওয়াস্প"-এর একটি একচ্ছত্র দৃশ্য এবং এমসিইউ-এর প্রথম দশ বছরের একটি পর্ব।

, চলচ্চিত্রের ব্লু-রে ও ডিভিডি ৪২ লক্ষ্য একক বিক্রি করে এবং যুক্তরাষ্ট্রে $৮৭মিলিয়ন আয় করে, যা এটিকে ২০১৮ সালের সেরা বিক্রি করা চলচ্চিত্র বানিয়ে তোলে।

সঠিক অনুচ্ছেদ শিরোনাম কোনটি?
titleA. হোম মিডিয়া
titleB. চাক্ষুষ প্রভাব
titleC. আফ্রিকান এবং আমেরিকান-আফ্রিকান প্রতিনিধিত্ব
titleD. মুক্তি
উত্তর: titleA
লিউ ইয়ু ৪০৬ সালে হুয়ান সুয়ানকে পরাজিত করে এবং পরবর্তী কিন, সিয়া, দক্ষিণ ইয়ান, ও উত্তর ওয়েই রাজ্যের বিরুদ্ধে কয়েকটি সামরিক অভিযান চালায়। সিয়া ব্যতীত সবকটি অভিযান সফল হয়। এইসব যুদ্ধ জয়ের ফলে লিউ চীনের প্রধান অংশ দখল এবং হুয়াংহো নদীর তীরে উত্তর সীমানা ঠিক করার সুযোগ পায়। এছাড়া এইসব যুদ্ধ জয়ে লিউ ইয়ুর সম্মান ও ক্ষমতা বৃদ্ধি পায় এবং ৪২০ সালে চিন সাম্রাজ্য দখল করে। এরই মধ্য দিয়ে চিন সামাজ্যের পতন হয়। লিউ ইয়ু ও তার পুত্রের শাসনামলে চিন সাময়িক সোনালি সময় পার করে, যা লিউ সং রাজবংশের রাজা মিং উত্তর চীন দখল করা পর্যন্ত স্থায়ী হয়।

সঠিক অনুচ্ছেদ শিরোনাম কোনটি?
titleA. আট যুবরাজের যুদ্ধ
titleB. উৎপত্তি
titleC. য়ু রাজ্য জয়
titleD. লিউ ইয়ুর সামরিক অভিযান
উত্তর: titleD
মনির খান ১৯৭২ সালের ১ আগস্ট ঝিনাইদহ জেলার মহেশপুর উপজেলার মদনপুর গ্রামের সম্ভ্রান্ত মুসলিম পরিবারে জন্মগ্রহণ করেন। তার পিতা মোঃ মাহবুব আলী খান একজন স্কুল শিক্ষক এবং মাতা মোছা. মনোয়ারা খাতুন একজন গৃহিণী। এক বোন ও চার ভাই এর মধ্যে মনির খান দ্বিতীয় এবং ভাইদের মধ্যে প্রথম।

মনির খানের শিক্ষাজীবনের শুরু নিজ গ্রামের প্রাথমিক বিদ্যালয়ে। পরবর্তীতে হাকিমপুর উচ্চ বিদ্যালয় ও পরে যশোরের চৌগাছা উপজেলার নারায়নপুর বহরাম উদ্দীন উচ্চ বিদ্যালয়ে লেখাপড়া করেন। ১৯৮৭ সালে এখান থেকে মেট্রিক এবং ১৯৯০ সালে কোটচাঁদপুর ডিগ্রী কলেজে থেকে ইন্টারমিডিয়েট পাস করেন। ১৯৯২ সালে ঐ একই কলেজ থেকে তিনি ডিগ্রী পাস করেন।

গুণী এই শিল্পীর বাল্যকাল কেটেছে নিজ গ্রামেই। বন্ধুদের সাথে খেলাধুলা, ছোটাছুটি, পুকুরে সাঁতারকাটা আর মাছ ধরা সবমিলিয়ে এক আনন্দঘন পরিবেশে বেড়ে উঠেছেন মনির খান। এত কিছুর মধ্যেও ছোট বেলা থেকেই তার গানের প্রতি একটা সহজাত আকর্ষণ ছিল। স্থানীয় অনেক গুরুজনদের কাছে গান শিখেছেন। তবে সঙ্গীতের হাতেখড়ি হয় মূলত রেজা খসরুর কাছে। পরবর্তীতে স্বপন চক্রবর্তী, ইউনুস আলী মোল্লা, খন্দকার এনায়েত হোসেনসহ আরও কয়েকজন গুরুজনের কাছে তিনি গানের তালিম নিয়েছেন। বাগেরহাট জেলার বাসিন্দা খন্দকার এনায়েত হোসেন ১৯৮৮ সাল থেকে কালিগঞ্জ গুঞ্জন শিল্পীগোষ্ঠি একাডেমীতে ১৫ দিন পর পর এসে গান শেখাতেন। সঙ্গীতের ভিত্তি গড়ে উঠেছে মূলত খন্দকার এনায়েত হোসেনের হাতেই।

সঠিক অনুচ্ছেদ শিরোনাম কোনটি?
titleA. সঙ্গীত জীবন
titleB. প্রারম্ভিক জীবন
titleC. ব্যক্তিগত জীবন
titleD. দ্বৈত ও মিশ্র অ্যালবাম
উত্তর: titleB
বাংলাদেশ ও পর্তুগাল দ্বিপাক্ষিক অর্থনৈতিক কার্যক্রম প্রসারিত করতে তাদের গভীর আগ্রহ দেখিয়েছে এবং তা বাস্তবায়নের জন্য প্রয়োজনীয় পদক্ষেপ নিয়েছে। ২০১০ সালে "দ্বৈত-কর" পরিহার করতে দুই দেশের মধ্যে একটি চুক্তি স্বাক্ষরিত হয়। পারস্পরিক ব্যবসায়িক প্রতিনিধি প্রেরণের মাধ্যমে উভয় দেশের মধ্যে ব্যাবসায়িক সম্পর্ক জোরদার করার ব্যাপারে উভয় দেশ একমত হয়েছে।

সঠিক অনুচ্ছেদ শিরোনাম কোনটি?
titleA. উচ্চ পর্যায়ের পরিদর্শন
titleB. ইতিহাস
titleC. পর্তুগালে বাংলাদেশী প্রবাসী
titleD. অর্থনৈতিক সহযোগিতা
উত্তর: titleD
"লিভারপুল স্কুলবয়েজ" ও "ডাইনামো ব্রাউনিংসে" সাফল্য লাভের পর রুনি তার ১১তম জন্মদিনের কয়েকদিন আগে এভারটনের সাথে চুক্তি সম্পাদন করেন। ২০০২ সালের ১৯শে অক্টোবরে এভারটনের হয়ে প্রিমিয়ার লীগের সর্বকনিষ্ঠ খেলোয়াড় হিসেবে ১৬ বছর ৩৬০ দিন বয়সে গোল করে তিনি জাতীয় পর্যায়ে পরিচিতি পান। পরে অবশ্য এ রেকর্ড দুইবার ভেঙ্গেছে। তৎকালীন শিরোপাধারী আর্সেনালের বিপক্ষে তার গোল দলটির টানা ৩০ খেলায় অপরাজিত থাকার রেকর্ড ভেঙ্গে দেয়। ২০০২ সালের শেষে তিনি বিবিসি বর্ষসেরা তরুণ ক্রীড়া ব্যক্তিত্ব নির্বাচিত হন।

সঠিক অনুচ্ছেদ শিরোনাম কোনটি?
titleA. এভারটন
titleB. ক্যারিয়ার
titleC. জাতীয় দলে ভূমিকা
titleD. ম্যানচেস্টার ইউনাইটেড
উত্তর: titleA
ব্রেভ বেসিক অ্যাটেনশন টোকেন (ব্যাট) ব্যবহার করে আয় বণ্টন করে। মূলত ডেলওয়্যারে হাইপারওয়্যার ল্যাবস ইনকর্পোরেটেড নামে নিবন্ধিত কোম্পানি ২০১৫ সালে তার নাম ব্রেভ সফটওয়্যার, ইংকে পরিবর্তন করে ও ক্যালিফোর্নিয়ায় নিবন্ধিত হয়। বর্তমানে এখানে কোম্পানিটির সদর দপ্তর অবস্থিত। 

নভেম্বর ২০১৯ সালে ব্রেভ ব্যবহারকারীদের সাথে ৭০% আয় ভাগাভাগিতে অ্যাডনেটওয়ার্ক আনে। 

সঠিক অনুচ্ছেদ শিরোনাম কোনটি?
titleA. সমালোচনা ও গ্রহণযোগ্যতা
titleB. ব্যবসায় মডেল
titleC. বৈশিষ্ট্যসমূহ
titleD. বেসিক অ্যাটেনশন টোকেন
উত্তর: titleB
পানীয়জলের উৎস নলকূপ ৬৯.৩২%, ট্যাপ ১০.২০%, পুকুর ১৫.০৩% এবং অন্যান্য ৫.৪৫%। এ উপজেলার অগভীর নলকূপের পানিতে আর্সেনিকের উপস্থিতি প্রমাণিত হয়েছে।

স্যানিটেশন ব্যবস্থা এ উপজেলার ৩৩.৪১% (গ্রামে ২৭.৪৮% ও শহরে ৬৯.৬২%) পরিবার স্বাস্থ্যকর এবং ৫৩.২১% (গ্রামে ৫৭.৯৫% ও শহরে ২৪.২৮%) পরিবার অস্বাস্থ্যকর ল্যাট্রিন ব্যবহার করে। ১৩.৩৭% পরিবারের কোনো ল্যাট্রিন সুবিধা নেই।

সঠিক অনুচ্ছেদ শিরোনাম কোনটি?
titleA. স্বাস্থ্য
titleB. নোয়াখালীর ভাষা
titleC. ইতিহাস
titleD. প্রাকৃতিক দুর্যোগ
উত্তর: titleA
শহরটি কয়েক শতাব্দী পরে আশারিয় রেনেসাঁর অংশ হয়ে ওঠে। বিশেষ করে ১৫০ থেকে ২৭০ খ্রিস্টপূর্বাব্দে নগরটি পার্থীয় শাসিত আশুরিয়ার (আশুরিস্তান) একটি গুরুত্বপূর্ণ প্রশাসনিক কেন্দ্র হয়ে ওঠে এবং সিমো পারপোলা এবং প্যাট্রিসিয়া ক্রোন এর মত আশারিয়াবিদগণের মতে খ্রিষ্টপূর্ব ২য় থেকে ৩য় শতক ছিলো সম্ভবত সর্বোচ্চ স্বাধীনতার কাল। অন্যান্য আশিরিয় শহর বেথ গারমাই, বেথ নুহাদ্রা, অস্রোয়েনে এবং দিয়াবেনে থেকে প্রাপ্ত লিপি অনুযায়ী পার্থিয়ানগণ শুধুমাত্র নগরের নিয়ন্ত্রণকারী ছিলো। নগরের উত্তর দিকে নতুন প্রশাসনিক ভবন এবং দক্ষিণ দিকে একটি প্রাসাদ গড়ে ওঠে। জাতীয় দেবতা আশুরের পুরাতন মন্দিরটি পূন:নির্মাণ করা হয়।

আশারিয়ার ধ্বংসাবশেষ থেকে প্রাপ্ত অ্যাসিরিয়ান পূর্ব আরামাইক শিলালিপি পর্যবেক্ষণ করলে বোঝা যায় আশারিয়ার নিজস্ব আরামীয় সিরিয় লিপি ছিলো যা ব্যাকরণ এবং বাক্যবিন্যাসের দিক থেকে এডেসসা এবং নব্য আশারীয় রাজ্য অস্রোয়েনে প্রাপ্ত লিপির মত একই। 
জার্মান প্রত্নতত্ত্ববিদ ক্লস বেয়ার মেসোপটেমীয় নগর ও শহর যেমন আশুর, দুরা-ইউরোপোস, হাত্রা, গাদ্দালা, তিকরিত এবং তুর আবদিন ইত্যাদিতে প্রাপ্ত ৬০০ লিপি প্রকাশ করেন। পার্থীয় যুগে খ্রিস্টানধর্মের প্রভাব বেড়ে যায় আশারীয়দের মধ্যে, আশারীয় খ্রিস্টানত্বের পাশাপাশি আদি আশারীয় সংস্কৃতি এবং ধর্ম কিছুকাল টিকে থাকতে সক্ষম হয়েছিলো। যা বিভিন্ন দেবদেবী যেমন আশুর, নারগাল, সিন, ইশতার, শামস এর উদ্দেশ্যে উৎসর্গীকৃত শিলালিপি থেকে প্রমাণিত হয়। পাশাপাশি জনগণ মেসোপটেমীয় ঐতিহ্য অনুসরণ করে স্থানের নাম নির্বাচন করতো। ব্যক্তিদের নাম হতো আশুর-হেল (আশুর আমার শক্তি), আশুর-এমার (আশুরের আদেশ), আশুর-ন্তান (আশুরের দেয়া পুত্র), আশুর-স্মা (আশুর শুনছেন)।

১১৪ সালে আশারিয়া অল্প সময়ের মধ্য রোমান সাম্রাজ্যের সৈন্যবাহিনী দখল করে নেয়। আশারিয়া রোমের প্রদেশ হওয়ার কিছুকাল আগে পার্থীয়রা স্থানীয় আশারিয়দের সাহায্যে রোমানদের বিতাড়িত করে। সাসানিয়ান অঞ্চল বারবার রোমানদের দ্বারা আক্রান্ত হতে থাকে এবং ১৯৮ সালে সেপ্টিমাস সেভেরাসের হাতে ব্যাপক ক্ষতিগ্রস্ত হয়।

২৫৭ সালে ১ম শাপুর বন্দী হন এবং শহরটিকে অস্রোয়েনে, আদিয়াবেনে, বেথ নুহাদ্রা, বেথ গারমাই এবং হাত্রার মত সাসানীয় সাম্রাজ্যের অধীনে নেওয়া হয়। তবে শহরটির উন্নয়ন এবং আশারিয়দের বসতি স্থাপন ১৪ শতাব্দী পর্যন্ত চলতে থাকে যখন তৈমুর লং স্থানীয় খ্রিস্টান অধিবাসীদের উপর আক্রমণ চালায়। এরপর এই অঞ্চলে মনুষ্য বসতির আর কোন প্রত্নতাত্ত্বিক অথবা মুদ্রাতাত্ত্বিক নিদর্শন পাওয়া যায় নি।

সঠিক অনুচ্ছেদ শিরোনাম কোনটি?
titleA. নাম
titleB. অনুসন্ধানের ইতিহাস
titleC. পার্থীয় সাম্রাজ্য
titleD. হাখমানেশী সাম্রাজ্য
উত্তর: titleC
২০১৩ সালের ২ মার্চ শনিবার রাতে সিলেটে গণজাগরণ মঞ্চের অন্যতম সংগঠক, ছাত্রলীগের সাবেক নেতা জগৎজ্যোতি তালুকদার হত্যার স্বীকার হন। আহত হন আরেক যুবলীগ নেতা জুয়েল আহমদ। তালুকদারকে সিলেট নগরের আখালিয়া এলাকায় হত্যা করা হয়। এ সময় তাদের ব্যবহৃত প্রাইভেট কারটিও আগুনে পুড়িয়ে দেয়া হয়। হত্যার প্রতিবাদে সোমবার কালো পতাকা মিছিল করে সিলেট গণজাগরণ মঞ্চ। ছাত্রশিবিরের সশস্ত্র একটি দল তাকে হত্যা করেছে বলে তার রাজনৈতিক সহকর্মীরা অভিযোগ করেছেন। সহকর্মীদের মতে, জগৎজ্যোতি তালুকদার ছিলেন সিলেটের কেন্দ্রীয় শহীদ মিনারের গণজাগরণ মঞ্চের নিয়মিত মুখ। প্রতিদিন তরুণদের নিয়ে মঞ্চে আসতেন তিনি। মঞ্চের সংগঠক ও দলীয় সহকর্মীদের অভিযোগ, এ কারণে জামায়াত-শিবিরের খুনি চক্র তাকে হত্যা করে। ‘জগৎজ্যোতির ঘাতকদের ক্ষমা নেই, জগৎজ্যোতির ক্ষয় নেই’ এই প্রতিপাদ্যকে সামনে রেখেই মিছিল করা হয়।
এ ঘটনায় ওই বছরের ৫ মার্চ সিলেট জামায়াতের শীর্ষ তিন নেতা হাফিজ আব্দুল হাই হারুন, ফখরুল ইসলাম ও সিরাজুল ইসলাম শাহীনকে হুকুমের আসামী ও সাবেক শিবির নেতা গাজি নাছিরকে প্রধান আসামী করে কোতোয়ালী থানায় একটি হত্যা মামলা দায়ের করা হয়।
এরপর ২০১৪ সালের ২৪ এপ্রিল ৩৩ জামায়াত-শিবির নেতাকে অভিযুক্ত করে জগৎজ্যোতি হত্যা মামলার অভিযোগপত্র প্রদান করা হয়।
এ হত্যাকাণ্ডে খুব একটা অগ্রগতি তো হয়ই নি, বরং ২০১৩ সালের ১০ জুন বুধবার সিলেটে, জগৎজ্যোতি হত্যা মামলার দুই আসামি উবায়দুল হক শাহীন ও ফয়জুল হককে সিলেট সিটি করপোরেশন নির্বাচনে ১৮ দলীয় জোট সমর্থিত সম্মিলিত নাগরিক জোটের প্রার্থী বিএনপি নেতা আরিফুল হক চৌধুরীর পক্ষে প্রচারে অংশ নিতে দেখা গেছে। তারা দুজনই জামায়াতের রাজনীতির সঙ্গে যুক্ত।
সঠিক অনুচ্ছেদ শিরোনাম কোনটি?
titleA. অন্যান্য আক্রমণ
titleB. আরিফ রায়হান দীপ
titleC. জগৎজ্যোতি তালুকদার
titleD. মং সুই লুং মারমা
উত্তর: titleC
প্রেলগ সারায়েভোর প্রাথমিক বিদ্যালয়ে পড়াশোনা করলেও ১৯১৫ সালে তিনি তার বাবা মায়ের সাথে জাগরেব (তখন অস্ট্রিয়া-হাঙ্গেরির আওতাধীন ছিল) গমন করেন। তিনি জাগরেবে তার প্রাথমিক বিদ্যালয়ের পাঠ চুকান। এরপর তিনি তিনি জাগরেবের জিমনেশিয়াম শিক্ষা প্রতিষ্ঠানে পড়াশোনা শুরু করলেও তার বাবার ওসিজেক শহরে চাকরি পাবার দরুন তাকে ভর্তি হতে হয় ওসিজেকের বিদ্যালয়ে। তিনি ওসিজেক জিমনেশিয়াম শিক্ষা প্রতিষ্ঠানে দুই বছর পড়াশোনা করেন। সেখানে থাকতে তিনি তার শিক্ষক ইভান কুরিয়ার প্রভাবে রসায়ন শাস্ত্রে আগ্রহী হয়ে ওঠেন।

১৯২২ সালে ষোল বছর বয়স্ক ভ্লাডিমির প্রেলগের প্রথম বৈজ্ঞানিক কর্ম কথা জার্মান বিজ্ঞান সাময়িকী "কেমিকাল জেইতুং" এ প্রকাশিত হয়। নিবন্ধটিতে বিজ্ঞানাগারে রসায়ন সংক্রান্ত বিশ্লেষণাত্মক বস্তু নিয়ে আলোচনা করা হয়েছিল। ১৯২৪ সালে প্রেলগ মাধ্যমিক বিদ্যালয়ের পড়াশোনা শেষ করেন। এরপর তিনি তার বাবার ইচ্ছানুসারে প্রাগ গমন করেন ও সেখানকার চেক কারিগরি বিশ্ববিদ্যালয় থেকে ১৯২৮ সালে কেমিকৌশলে ডিপ্লোমা অর্জন করেন। তিনি ১৯২৯ সালে ডক্টরেট ডিগ্রি লাভ করেন। তিনি এমিল ভতোচেকের তত্ত্বাবধায়নে লাভ করেছিলেন ডক্টরেয়াত ডিগ্রি। প্রেলগ এলি ভতাচেক ও রুডলফ লুকসের প্রভাবে জৈব রসায়ন নিয়ে কাজ করতে আগ্রহী হন।

চেক কারিগরি বিশ্ববিদ্যালয় ত্যাগ করার পর তিনি প্রাগের জি. জে. দ্রিজার ব্যক্তিগত শিল্প গবেষণাগারে কাজ করেছিলেন। তখন মহামন্দা চলার দরুন অল্পকিছু শিক্ষাপ্রতিষ্ঠানে স্বল্পসংখ্যক পদ খালি ছিল। প্রেলগ বিরল রাসায়নিক বস্তু উৎপাদনের দায়িত্বে ছিলেন যেগুলো তখন বাজারে পাওয়া যেত না। তিনি ১৯২৯ সাল থেকে ১৯৩৫ সাল পর্যন্ত দ্রিজার অধীনে কাজ করেন। এসময়ে তিনি তার প্রথম ডক্টরেট অভ্যর্থী পান যিনি ছিলেন তার প্রতিষ্ঠানের একটি দলের প্রধান ব্যক্তি। প্রেলগ তার অবসর সময়ে কোকোয়া গাছের বাকলের উপক্ষার নিয়ে গবেষণা করতেন।

সঠিক অনুচ্ছেদ শিরোনাম কোনটি?
titleA. কর্মজীবন ও গবেষণা
titleB. শিক্ষা
titleC. জুরিখ
titleD. ব্যক্তিগত জীবন
উত্তর: titleB
২৩ জানুয়ারী, ১৭৮৩ সালে গ্রেনবেলের ইসেরেতে জন্ম গ্রহণ করা এক দুর্ভাগা বালক ছিলেন তিনি । কল্পনাতীত নিষ্ঠুর পিতার প্রতি তার ঘৃণা থাকলেও, তিনি তার মাতা কে অনেক ভালবাসতেন, যিনি মারা যান যখন তার সাত বছর বয়স । তার সবচেয়ে কাছের বন্ধু ছিল তার ছোট বোন, পলিন, যার সাথে ১৯ সতকের প্রথম দশক জুরে তিনি সাযুজ্য বজায়ে রেখেছিলেন ।

প্রথম ফরাসি সাম্রাজ্যের সামরিক এবং নাট্য জগত বেলের কাছে ছিল এক প্রতিবোধনের ন্যায় । কনসিল দি'জাত-এ ৩ আগস্ট, ১৮১০ সালে নিরীক্ষক হিসেবে নিয়োগ পেয়ে তিনি ফরাসি প্রসাসনের সাথে যুক্ত হন এবং ইটালির সাথে তৎকালীন নেপোলিয়নীও যুদ্ধে অংশগ্রহণ করেন । তিনি ব্যাপকভাবে জার্মানি ভ্রমন করেন এবং ১৮১২ সালের রাশিয়া আক্রমনে নেপোলিয়ন সেনার অংশ ছিলেন ।

স্টেনদাল সচক্ষে মস্কো শহরকে পুরতে দেখেন । স্টেনদালকে সমরাস্ত্র সরবরাহের কমিশনার নিযুক্ত করা হয়েছিল এবং ফিরে আসা সেনাবাহিনীর জন্য প্রস্তুতি নিতে স্মোলেঙ্কে প্রেরণ করা হয়েছিল। । স্টেনথাল ১৮৩৩ সালে প্যারিসে এসে পৌঁছান, পশ্চাদপসরণ যে ব্যর্থ হয়ে পড়েছিল তা সম্পর্কে  তিনি ছিলেন অজানা। স্টেনদাল রাশিয়ান অভিযানের সময়ও তার রসিকতা বজায় রাখার জন্য বেশ পরিচিত ছিলেন। তিনি তার প্রতিদিনের রুটিন বজায় রাখতেন, মস্কো থেকে পশ্চাদপসরণকালে প্রতিদিন তিনি শেভ করতেন।

১৮১৪ সালের ফন্টেনব্লা চুক্তির পরে, তিনি ইতালিতে চলে যান, এবং মিলানে স্থায়ী হন। তিনি ইতালির সাথে একটি বিশেষ অনুরাগ গড়ে তোলেন, যেখানে তিনি তার কেরিয়ারের বেশিরভাগ অংশ ট্রাইস্টে এবং সিভিটাভেচিয়ায় ফরাসী কনসাল হিসাবে দায়িত্ব পালন করে কাটিয়ে দেন। তার উপন্যাস দ্য চার্টারহাউস অফ পারমা, যেটি মাত্র ৫২ দিনে রচিত, ইতালিতে রচনা করা হয়, যা তিনি পুন:প্রতিষ্ঠিত ফ্রান্সের চেয়ে আরও আন্তরিক দেশ হিসাবে বিবেচনা করেছিলেন । অন্যদিকে, এমন একটি চরিত্রের কথা উল্লেখ করেন যে জেলখানায় আত্মহত্যার কথা মনস্থ করে, নিজের দেশের প্রতি তার মনোভাব সম্পর্কে বলেছেন: "আমার এই ফরাসি পাঠকদের কাছে একটি জিনিস স্পষ্ট করার জন্য, আমাকে অবশ্যই এটি বলতে হবে যে, ইতালি খুব দূরের একটি দেশ আমাদের থেকে, যেখানে মানুষ এখনও ভালবাসায় হতাশার দিকে চালিত হয়।

স্টেনদাল তাঁর শেষ বছরগুলিতে মারাত্মক শারীরিক প্রতিবন্ধকতার মুখোমুখি হয়েছিলেন যদিও এই সময়টিতে তিনি তাঁর বেশ কয়েকটি বিখ্যাত রচনার কাজ চালিয়ে যাচ্ছিলেন। তিনি তাঁর জার্নালে উল্লেখ করেছেন যে, তিনি সিফিলিসের চিকিত্সার জন্য পটাসিয়াম এবং কুইসিলভার আয়োডাইড নিচ্ছিলেন, ফলে ফুলে যাওয়া বগল, খাবার গিলতে অসুবিধা, তার অণ্ডকোষে ব্যথা, নিদ্রাহীনতা, কানে গর্জন এবং কাঁপুনির দ্বারা আক্রান্ত হয়েছিলেন । তার অবস্থা এতই খারাপ হয়েছিল যে তিনি কাঁটাচামচ বা কলম পর্যন্ত ধরে রাখতে পারতেন না । আধুনিক চিকিত্সা প্রমাণ করেছে যে তার স্বাস্থ্য সমস্যাগুলির কারণ সিফিলিসের চেয়ে তার চিকিত্সা  আরও বড় কারণ ছিল ।

১৮৩৪ সালের ২৩শে মার্চ স্টেনথাল মারা যান। তাকে সিমেটিয়ার ডি মন্টমার্টে সমাহিত করা হয়েছিল।

সঠিক অনুচ্ছেদ শিরোনাম কোনটি?
titleA. জীবন এবং মৃত্যু
titleB. ক্রিটালাইজেসন ধারনা
titleC. সৃষ্টি
titleD. ছদ্দনাম
উত্তর: titleA
সালাহউদ্দিন তার প্রতিপক্ষ জেনগি ও জেরুজালেম রাজ্যের (১১৭৫ এর গ্রীষ্মে অধিকার করে নেয়া হয়) সাথে চুক্তিতে আসলেও রশিদউদ্দিন সিনানের নেতৃত্বাধীন হাশাশিনদের হুমকির সম্মুখীন হন। নুসাইরিয়া পর্বতমালায় তাদের ঘাঁটি ছিল। তারা নয়টি দুর্গ নিয়ন্ত্রণ করত। এগুলো সবই উচ্চভূমিতে অবস্থিত ছিল। সালাহউদ্দিন ১১৭৬ সালের আগস্টে নুসাইরিয়া রেঞ্জে তার সেনাবাহিনীকে নিয়ে যান। একই মাসে ব্যর্থ হয়ে পিছু হটতে হয়। অধিকাংশ মুসলিম ইতিহাসবিদদের মতে সালাহউদ্দিনের চাচা, হামার গভর্নর সিনান ও সালাহউদ্দিনের মধ্যে শান্তিচুক্তির মধ্যস্থতা করেন।

হাশাশিনদের গুপ্ত ঘাঁটি আক্রমণ করলে তারা আতঙ্কিত হয়ে পড়ে। তিনি তার রক্ষীদের সংযোগ আলো সরবরাহ করেন এবং তার তাবুর চারপাশে খড়ি ও কয়লা ছিটিয়ে দেয়া হয় যাতে হাশাশিনদের পদচিহ্ন শনাক্ত করা যায়। এই বিবরণ অনুযায়ী, একরাতে সালাহউদ্দিনের রক্ষীরা মাসাইফ পাহাড়ে আলোর স্ফুলিংগ দেখতে পায় এবং তা আইয়ুবী তাবুর মধ্যে হারিয়ে যায়। এসময় সালাহউদ্দিন জেগে উঠে কাউকে তার তাবু থেকে বের হয়ে যেতে দেখতে পান। তার বিছানার পাশে বিষাক্ত ছুরির সাথে গেথে দেয়া একটি বার্তা পাওয়া যায়। এতে লেখা ছিল যে তিনি যদি তার এই অভিযান বন্ধ না করেন তবে এজন্য তার মৃত্যু হতে পারে। সালাহউদ্দিন চিৎকার দিয়ে উঠেন এবং দাবি করেন সিনান নিজেই তার তাবুতে এসেছিল।

অন্য একটি বিবরণ অনুযায়ী সালাহউদ্দিন তার সেনাদের সরিয়ে নিয়েছিলেন কারণ লেবানন পর্বতের কাছে একটি ক্রুসেডার দলকে প্রতিহত করা জরুরি ভিত্তিতে প্রয়োজনীয় ছিল। হাশাশিনরা তার সাথে একপ্রকার মিত্রতা স্থাপন করতে চায়। ক্রুসেডারদের বিতাড়নে পারস্পরিক লাভ আছে বিবেচনা করে সালাহউদ্দিন ও সিনান এরপর সহযোগীতার সম্পর্ক বজায় রাখেন এবং সালাহউদ্দিনের সেনাদের শক্তিবৃদ্ধির জন্য কিছু লড়াইয়ে সিনান সেনাসরবরাহ করেন।

সঠিক অনুচ্ছেদ শিরোনাম কোনটি?
titleA. হাশাশিনদের সাথে দ্বন্দ্ব
titleB. বল্ডউইনের সাথে যুদ্ধ ও সন্ধি
titleC. মুসলিম বিশ্ব
titleD. সাম্রাজ্য বিস্তার
উত্তর: titleA
ক্রো ৭৭ টেস্ট খেলায় অংশ নিয়ে ৪৬.৬৫ গড়ে ১৭ শতক ও ১৮টি অর্ধ-শতক করেন। এছাড়াও তিনি ১৪৩টি একদিনের আন্তর্জাতিকে ৩৮.৫৫ গড়ে ৪ শতক ও ৩৪টি অর্ধ-শতক করেন। ১৯৯১ সালে দলীয় সঙ্গী অ্যান্ড্রু জোন্সের সাথে ৪৬৭ রানের জুটি গড়েন যা টেস্ট ক্রিকেটের ইতিহাসে ঐ সময়কালের সর্বোচ্চ রানের জুটি হিসেবে স্বীকৃত ছিল ও ২০০৯ সাল পর্যন্ত তৃতীয় সর্বোচ্চ রানের জুটি। ঐ খেলায় ক্রো ২৯৯ রানে আউট হয়ে যান যা নিউজিল্যান্ডের টেস্ট ইতিহাসে সর্বোচ্চ ছিল। পরবর্তীতে ২০১৪ সালে একমাত্র নিউজিল্যান্ডীয় হিসেবে ব্রেন্ডন ম্যাককুলাম ত্রি-শতক হাঁকান। ইনজামাম-উল-হক তাকে ভিভ রিচার্ডস ও রিকি পন্টিংয়ের সাথে তার দেখা সেরা তিন ব্যাটসম্যানের একজনরূপে গণ্য করেছেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. আন্তর্জাতিক ক্রিকেট
titleC. ক্রিকেট বিশ্বকাপ
titleD. সম্মাননা
উত্তর: titleB
মুছল চার বছর বয়সে কল্যাণজি-আনন্দজি লিটল স্টার এর একজন সদস্য হন, এটি তরুণ গায়কদের একটি দল। তার সাত বছর বয়সে, ১৯৯৯ এ কার্গিল যুদ্ধের সময়, তিনি এক সপ্তাহ ধরে তার বাড়ি ইন্দোরে দোকানে দোকানে গান গেয়ে বেড়াতেন, মৃত ভারতীয় সেনাদের পরিবারের জন্য তহবিল সংগ্রহ করার জন্য। তার প্রচেষ্টা ভারতীয় গণমাধ্যমে উল্লেখযোগ্য প্রচার পায় এবং তিনি ২৫,০০০ (ইউএস$৮১০) তোলেন। ঐ বছরের শেষে, ওডিশা ঘূর্ণিঝড়ে আক্রান্তদের জন্য অর্থ সংগ্রহ করতে তিনি গান গেয়েছিলেন।

দুস্থ শিশুদের, নিজের জামা দিয়ে ট্রেন কম্পার্টমেন্ট পরিষ্কার করতে দেখে, তিনি অন্যদের সাহায্য করার জন্য নিজের কণ্ঠস্বর ব্যবহার করার সিদ্ধান্ত নিয়েছিলেন। প্রায় একই সময়, ইন্দোরের নিধি বিনয় মন্দিরের শিক্ষকেরা মুছলের কাছে আসেন এবং তার বাবা মাকে অনুরোধ করেন, তাদের একটি ছাত্র লোকেশের জন্য অর্থসংগ্রহ করতে একটি দাতব্য শো করার জন্য। লোকেশ জন্মগত হৃদযন্ত্রে ত্রুটিতে ভুগছিল। দরিদ্র লোকেশের বাবা একটি জুতোর দোকানের মালিক ছিলেন এবং হার্ট সার্জারির উচ্চ খরচ চালানোর সামর্থ্য তার ছিল না। মুছল ও তার বাবা-মা একটি অনুষ্ঠানের ব্যবস্থা করতে সম্মত হন। মার্চ ২০০০ সালে, তিনি রাস্তায় বিক্রেতার একটি গাড়িকে এই অনুষ্ঠানের মঞ্চ হিসাবে ব্যবহার করেন এবং অস্ত্রোপচারের খরচ হিসাবে ৫১,০০০ (ইউএস$১,৬০০) সংগ্রহ করেন। এই ঘটনার প্রচারে, বেঙ্গালুরুবাসী হৃদরোগ বিশেষজ্ঞ, দেবী প্রসাদ শেঠী বিনামূল্যে লোকেশের অস্ত্রপোচার করেন। মুছলের বাবা-মা লোকেশের মতো শিশুদের হার্ট সার্জারির জন্য দান দিতে চেয়ে স্থানীয় পত্রিকায় বিজ্ঞাপন প্রকাশ করেন। এর ফলে ৩৩ জন শিশুর একটি তালিকা পাওয়া যায় যাদের হার্ট সার্জারি দরকার। 

ঐ বছরের শেষে অনেকগুলি দাতব্য শো এর আয়োজন করা হয়, যার থেকে ২,২৫,০০০ (ইউএস$৭,২০০) সাহায্য ওঠে। এই টাকা বেঙ্গালুরু এবং ইন্দোরের ভান্ডারী হাসপাতালে পাঁচ শিশুর হার্ট সার্জারির জন্য প্রদান করা হয়। শিশুদের জীবন বাঁচাতে মুছলের প্রচেষ্টাকে সাহায্য করার জন্য ইন্দোরের টি. চৈত্রম হাসপাতাল তাদের সার্জারির খরচ অর্ধেক করে দেয়, ৮০,০০০ (ইউএস$২,৬০০) থেকে কমিয়ে ৪০,০০০ (ইউএস$১,৩০০)। তাদের একজন সার্জন, ধীরাজ গান্ধী, সিদ্ধান্ত নেন, মুছলের আনা শিশুদের সার্জারি তিনি বিনামূল্যে করবেন।

সঠিক অনুচ্ছেদ শিরোনাম কোনটি?
titleA. ১৯৯৭–২০০০
titleB. দাতব্য কাজ
titleC. ২০০১–২০১০
titleD. পটভূমি
উত্তর: titleA
কিছু জরুরী অবস্থা জীবন, স্বাস্থ্য বা সম্পত্তিঅবিলম্বেবিপন্ন করে না কিন্তু প্রাকৃতিক পরিবেশ এবং সেই পরিবেশে বসবাসকারী প্রাণীসমূহকে প্রভাবিত করে। যদিও সব সংস্থা এরকম ঘটনাকে একটি জেনুইন অর্থাৎ খাঁটি জরুরী অবস্থা হিসাবে গণ্য করে না কিন্তু এটা জীবজগতের এবং জমির দীর্ঘমেয়াদী অবস্থার উপর সুদূরপ্রসারী প্রভাব বিস্তার করতে পারে। উদাহরণস্বরুপ দাবানল এবং সমুদ্রবক্ষে জাহাজ দুর্ঘটনার ফলে তেল উপচে পড়াকে (অয়েল স্পিল) অন্তর্ভুক্ত করা যায়।

সঠিক অনুচ্ছেদ শিরোনাম কোনটি?
titleA. একটি জরুরী অবস্থার ব্যবস্থাপনা
titleB. জরুরী অবস্থা মোকাবেলায় জড়িত সংস্থা
titleC. পরিবেশের সঙ্কট
titleD. নাগরিক জরুরী সেবা
উত্তর: titleC
ভাইকিং যুগে, ভাইকিঙরা (স্ক্যান্ডিনেভীয় যোদ্ধা এবং ব্যবসায়ীরা) ইউরোপ, মধ্য প্রাচ্য, উত্তর আফ্রিকা, সুদূর নিউফাউন্ডল্যান্ডের বিশাল এলাকা আক্রমণ, উপনিবেশ স্থাপন এবং অনুসন্ধান করেছে।

ভাইকিং যুগের আরম্ভ সাধারণত ৭৯৩ বলে মনে করা হয় যখন ভাইকিঙেরা লিন্ডিস্ফারনের গুরুত্মপূর্ণ ব্রিটিশ দ্বীপ মঠ লুণ্ঠন করে, এবং এর সমাপ্তি বলে চিহ্নিত করা হয় ১০৬৬ সালে হেরাল্ড হার্ডরেডের ব্যর্থ ইংল্যান্ড আক্রমণ এবং নরমান বিজয় দ্বারা।

সঠিক অনুচ্ছেদ শিরোনাম কোনটি?
titleA. ভাইকিং যুগ
titleB. মধ্যযুগ (১১০০-১৬০০)
titleC. ১৭ শতাব্দী
titleD. উচ্চতর পুরাতন প্রস্তরযুগ
উত্তর: titleA
তিনি ভারতের মুরাদাবাদে ১লা জানুয়ারী ১৮৮৭ (২১শে সফর, ১৩০০ হিজরি) জন্মগ্রহণ করেন। তাঁর বাবার নাম মাওলানা মু'ঈন আল-দিন। তার পরিবার মূলত ইরানের মাশহাদ থেকে এসেছিলেন। সম্রাট আওরঙ্গজেবের শাসনামলে তারা ইরান থেকে ভারত ভ্রমণ করে, যেখানে তাদের শাসক রাজতন্ত্র দ্বারা ভূমি অনুদান দেওয়া হয়। অবশেষে তাঁরা লাহোর পৌঁছে এবং আবুল হাসানাতের নিকট বসতি স্থাপন করে।

মুরাদাবাদী ৮ বছর বয়সে হাফিজ (কুরআনের মুখস্থকারী) হয়েছিলেন। তিনি তাঁর বাবার সাথে উর্দু ও ফারসি সাহিত্য অধ্যয়ন করেন এবং শাহ ফাদাল আহমদের সাথে দরস-ই নিজামীতে অধ্যয়ন করেন। পরবর্তীতে তিনি শাহ মুহাম্মদ গুল থেকে ধর্মীয় আইন (ইফতা) অর্জন করেন এবং তাঁর কাছে বায়াআত (আনুগত্যের শপথ) হন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. ধর্মীয় কার্যাদি
titleC. ছাত্র
titleD. কর্ম
উত্তর: titleA
রুদ্রপ্রয়াগ জেলা অবস্থিত। এর গড় উচ্চতা হল ৮৯৫  মিটার (২,৯৩৬  ফুট)।

২০১৩ সালের উত্তরাখণ্ড বন্যায় অনেক নতুন ভবন এবং বিশেষত " সঙ্গম " অঞ্চল মারাত্মকভাবে ক্ষতিগ্রস্থ হয়েছিল। মন্দাকিনী নদীর উপরে একটি পায়ে চলা সেতু এবং নিচেরদিকে রায়তলিতে একটি ছয় কিলোমিটার সেতু বন্যার স্রোতের তোড়ে ভেসে গিয়েছিল। সঙ্গম অঞ্চলের বিন্যাসটি উল্লেখযোগ্যভাবে বদলে গেছে। কেদারনাথের দিকে যাওয়ার পথে মন্দাকিনী উপত্যকার পাশের রাস্তাটি বহু অংশে ক্ষতিগ্রস্থ হয়েছিল।

সঠিক অনুচ্ছেদ শিরোনাম কোনটি?
titleA. রেলপথ
titleB. সড়কপথ
titleC. যোগাযোগ ব্যবস্থা
titleD. ভূগোল
উত্তর: titleD
মহাস্থানগড়ের ধ্বংসাবশেষ চিহ্নিত ও উদঘাটন করার ক্ষেত্রে একাধিক ব্যক্তির অবদান রয়েছে। ১৮০৮ খ্রিষ্টাব্দে ফ্রান্সিস বুকানন হ্যামিলটন প্রথম মহাস্থানগড়ের অবস্থান চিহ্নিত করেন। ১৮৭৯ খ্রিষ্টাব্দে ব্রিটিশ প্রত্নতত্ত্ববিদ আলেক্সান্ডার কানিংহাম প্রথম এই প্রাচীন ঐতিহাসিক নগরীকে পুন্ড্রবর্ধনের রাজধানীরূপে চিহ্নিত করেন। অনেক পর্যটক ও পন্ডিত ব্যক্তি, বিশেষত সি. জে. ও’ডোনেল, ই. ভি. ওয়েস্টম্যাকট ও হেনরী বেভারীজ এই শহরতলি এলাকাটি পরিদর্শন করেন এবং তাদের প্রতিবেদনে তা উল্লেখ করেন। ১৯৩১ খ্রিষ্টাব্দে প্রত্নতাত্ত্বিক খননে সন্ধান মেলে ব্রাহ্মী লিপির। সেই লিপিতে পুণ্ড্রনগরের প্রাদেশিক শাসক সম্রাট অশোক দুর্ভিক্ষপীড়িত মানুষকে রাজভান্ডার থেকে খাদ্যশস্য ও অর্থ সহায়তা প্রদানের নির্দেশ দেন। এসব তথ্য উপাত্ত থেকে প্রসিদ্ধ এই নগরীর প্রাচীনতমের প্রমাণ মেলে।

সঠিক অনুচ্ছেদ শিরোনাম কোনটি?
titleA. ট্যাংরা বৌদ্ধ স্তুপ
titleB. নগরের অবকাঠামো
titleC. আবিষ্কার
titleD. দর্শকদের জন্য জ্ঞাতব্য
উত্তর: titleC
ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা ১১২৩ খ্রিষ্টাব্দে স্ক্যিদ নদী উপত্যকায় স্না-নাম-ঝাং পরিবারগোষ্ঠীতে জন্মগ্রহণ করেন। জন্মের পর তার নাম রাখা হয় দার-মা-গ্রাগ্স () শৈশবে তিনি মা-জো-দার-মা নামক এক ভিক্ষুণী ও সাম-বু নামক এক অনুবাদকের নিকটে শিক্ষালাভ করেন। কৈশোরে তার পিতামাতার মৃত্যু হলে তিনি আত্মহত্যাপ্রবণ হয়ে পড়েন।

সঠিক অনুচ্ছেদ শিরোনাম কোনটি?
titleA. শিক্ষা
titleB. পরবর্তী জীবন
titleC. ধর্মীয় দ্বন্দ্বে ভূমিকা
titleD. প্রথম জীবন
উত্তর: titleD
স্বর্গদেউ সুকাফা টাই মংগোলীয় সংস্কৃতি উন্নতির সঙ্গে স্থানীয় অসমীয়া ভাষা ও সংস্কৃতি উন্নতির ক্ষেত্রেও যথেষ্ট উৎসাহিত ছিলেন। ইতিহাস রচনা করা সুকাফার এক উল্লেখযোগ্য অবদান। তিনি যাত্রাপথে সংঘঠিত সকল ঘটনা লিপিবন্ধ করেন। এই লিপিবন্ধ ঘটনা কালক্রমে অসম ইতিহাসের রুপ নেয়। তিনি অসমে বসবাসকারী বিভিন্ন জনজাতি যেমন: কছাড়ি, নাগা, চুতিয়া, মরান, বরাহী ইত্যাদি জনজাতির মধ্যে পরস্পর বিবাহ ও অনুষ্ঠান উৎযাপনের সুবিধা দিয়ে সমগ্র অসমবাসীকে একত্রিত করেছেন। তিনি বিভিন্ন শ্রেনীর ব্যক্তিদের নানান উপাধি প্রদান করে সকলকে রাজকার্যে অংশগ্রহণ করার সুযোগ দিয়েছিলেন। বিভিন্ন জাতিদের নিয়ে ঐক্য সৃষ্টিকারি সাওলুং সুকাফা অসম ও অসমীয়া জাতির পিতৃপুরুষ এবং বৃহৎ অসমীয়া জাতীর জনক।

সঠিক অনুচ্ছেদ শিরোনাম কোনটি?
titleA. মৃত্যু
titleB. জীবনী
titleC. সুকাফার অবদান
titleD. সুকাফা দিবস
উত্তর: titleC